ai4bharat/Pralekha huggingface dataset:
স্বরাষ্ট্র মন্ত্রক
প্রবল ঘূর্ণিঝড় উমপুনের ২০শে মে আছড়ে পড়ার সম্ভাবনায় উদ্ভুত পরিস্থিতির প্রস্তুতির পর্যালোচনা বৈঠক করলেন, প্রধানমন্ত্রী শ্রী নরেন্দ্র মোদী
নতুন দিল্লি, ১৮ মে, ২০২০
ঘূর্ণিঝড় উমপুন, বঙ্গোপসাগরে একটি প্রবল ঘূর্ণিঝড়ে পরিণত হয়েছে। এই প্রবল ঘূর্ণিঝড়ের ফলে উদ্ভুত পরিস্থিতির প্রস্তুতি নিয়ে প্রধানমন্ত্রী শ্রী নরেন্দ্র মোদী, আজ বিভিন্ন কেন্দ্রীয় মন্ত্রক ও সংস্থা এবং রাজ্যগুলি সঙ্গে বৈঠক করেন। কেন্দ্রীয় স্বরাষ্ট্রমন্ত্রী শ্রী অমিত শাহ্ সহ কেন্দ্রের বিভিন্ন দপ্তর ও আবহাওয়া দপ্তর, জাতীয় বিপর্যয় ব্যবস্থাপনা কর্তৃপক্ষ  এবং জাতীয় বিপর্যয় মোকাবিলা বাহিনী  –এর উচ্চপদস্থ আধিকারিকরা বৈঠকে উপস্থিত ছিলেন।
আবহাওয়া দপ্তর জানিয়েছে, ঘন্টায় ১৯৫ কিমি বেগে এই ঘূর্ণিঝড় ২০শে মে, সন্ধ্যেবেলা পশ্চিমবঙ্গ উপকূলে আছড়ে পড়বে। যার ফলে রাজ্যের উপকূলবর্তী জেলাগুলিতে প্রবল বৃষ্টিপাতের সম্ভবনা আছে।
পশ্চিমবঙ্গের পূর্ব মেদিনীপুর, দক্ষিণ ও উত্তর ২৪ পরগণা, কলকাতা, হাওড়া ও হুগলী, এই ঘূর্ণিঝড়ে সবথেকে বেশি প্রভাবিত হবে। জগৎসিংপুর, কেন্দ্রাপাড়া, ভদ্রক এবং বালাসোর সহ উত্তর ওডিশার উপকূলবর্তী জেলাগুলিতে এই ঘূর্ণিঝড় প্রভাব ফেলতে পারে।
আবহাওয়া দপ্তর, সতর্ক করে দিয়ে জানিয়েছে, এই ঝড়ের ফলে ৪ – ৫ মিটার উঁচু জলোচ্ছ্বাস সৃষ্টি হতে পারে। যার ফলে দক্ষিণ ও উত্তর ২৪ পরগণার সমুদ্রতটবর্তী নিচু এলাকা এবং পূর্ব মেদিনীপুরের নিচু এলাকাগুলি জলমগ্ন হতে পারে।
প্রধানমন্ত্রী, সম্ভাব্য যে জায়গা দিয়ে এই ঘূর্ণিঝড় যেতে পারে, সেখানকার সমস্ত বাসিন্দাদের নিরাপদ স্থানে নিয়ে যাওয়ার নির্দেশ দিয়েছেন। তিনি ত্রাণ ও উদ্ধারের বিষয়ে যথাযথ ব্যবস্থা গ্রহণেরও পরামর্শ দেন।
বিদ্যুৎ ও টেলিযোগাযোগ পরিষেবা যেন বিপর্যস্ত না হয়ে পড়ে এবং ঘূর্ণিঝড়ের পর কোনো এলাকায় পরিষেবা ব্যাহত হলে ঐ জায়গায় মেরামতির কাজ যেন দ্রুত করা যায়, সেবিষয়ে সংশ্লিষ্ট সকলকে সতর্ক থাকতে বলা হয়েছে।
ভারতীয় উপকূল রক্ষী বাহিনী এবং নৌবাহিনীর জাহাজ ও হেলিকপ্টারগুলিকে ত্রাণ ও উদ্ধার কাজের জন্য প্রস্তুত রাখা হয়েছে। সেনাবাহিনী এবং বায়ুসেনাকেও সতর্ক থাকতে বলা হয়েছে। এনডিআরএফ –এর ২৫টি দল পশ্চিমবঙ্গ ও ওডিশায় বিভিন্ন জায়গায় মোতায়েন করা হয়েছে। ১২টি দলকেও প্রস্তুত রাখা হয়েছে। এই দলের সদস্যদের সঙ্গে নৌকো, গাছকাটার যন্ত্রপাতি, টেলিকম পরিষেবার সরঞ্জাম সহ বিভিন্ন জিনিসপত্র দেওয়া হয়েছে।
আবহাওয়া দপ্তর, সংশ্লিষ্ট রাজ্যগুলিকে সর্বশেষ পরিস্থিতির বিষয়ে জানাবে। কেন্দ্রীয় স্বরাষ্ট্র মন্ত্রকও রাজ্যগুলির সঙ্গে যোগাযোগ রেখে চলেছে।
(CG/CB/SFS
প্রধানমন্ত্রীরদপ্তর
দক্ষিণ আফ্রিকা এবং গ্রীস সফরের প্রাক্কালে প্রধানমন্ত্রীর বিবৃতি
নয়াদিল্লি, ২২ আগস্ট, ২০২৩
দক্ষিণ আফ্রিকার রাষ্ট্রপতি শ্রী সিরিল রামাফোসার আমন্ত্রণে আমি ২২-২৪ আগস্ট দক্ষিণ আফ্রিকা সফর করবো। সফরকালে দক্ষিণ আফ্রিকার নেতৃত্বে জোহানেসবার্গে পঞ্চদশ ব্রিকস শীর্ষ সম্মেলনে অংশগ্রহণ করবো।
ব্রিকস গোষ্ঠী বিভিন্ন ক্ষেত্রে শক্তিশালী সহযোগিতা গড়ে তুলে উদ্যোগী হয়েছে। এই গোষ্ঠী বিভিন্ন উন্নয়নশীল উদ্যোগ এবং বহুস্তরীয় ব্যবস্থার সংস্কার সহ বিকাশশীল রাষ্ট্রগুলির নানা সমস্যা নিয়ে আলোচনা এবং সেগুলির সমাধানের পথ খোঁজার একটি মঞ্চ হয়ে উঠেছে, আমরা একে মান্যতা দিই। ভবিষ্যতে কোন কোন ক্ষেত্রে সহযোগিতা গড়ে তুলতে হবে এবং এই সংগঠনের নানা প্রতিষ্ঠানিক উন্নয়ন নিয়ে এই শীর্ষ সম্মেলনে আলোচনা হবে।
জোহানেসবার্গ সফরকালে আমি ব্রিকস শীর্ষ সম্মেলনের অঙ্গ হিসেবে ব্রিকস- আফ্রিকা আউটরিচ এবং ব্রিকস প্লাস ডায়ালগে অংশগ্রহণ করবো। সম্মেলনে আমন্ত্রিত অতিথি রাষ্ট্রগুলির সদস্যদের সঙ্গে মতবিনিময়ের অপেক্ষায় রয়েছি আমি।
জোহানেসবার্গে বিভিন্ন দেশ থেকে আসা কয়েকজন নেতার সঙ্গে দ্বিপাক্ষিক আলোচনার জন্যও আমি অপেক্ষা করে আছি।
দক্ষিণ আফ্রিকা থেকে ২৫ আগস্ট আমি যাবো গ্রীসের এথেন্সে। গ্রীসের প্রধানমন্ত্রী শ্রী কিরিয়াকোস মিতসোটাকিস-এর আমন্ত্রণে আমার এই সফর। প্রাচীন এই ভূমিতে এর আগে আমি কখনও যাইনি। ৪০ বছর পর গ্রীসে এই প্রথম কোনো ভারতীয় প্রধানমন্ত্রী সফর করবেন যা আমার কাছে অত্যন্ত সম্মানের।
২০০০ বছরেরও বেশি সময় ধরে আমাদের দুই সভ্যতার মধ্যে যোগাযোগ রয়েছে। বর্তমান সময়কালে অভিন্ন গণতান্ত্রিক মূল্যবোধ, আইনের শাসন এবং বহুত্ববাদের পথ অনুসরণ করে আমাদের সম্পর্ক আরও শক্তিশালী হয়েছে। ব্যবসা-বাণিজ্য ও বিনিয়োগ, প্রতিরক্ষা, সংস্কৃতি এবং মানুষের মধ্যে যোগাযোগের ফলে দুটি দেশ আরও কাছাকাছি এসেছে।
গ্রীস সফরকালে আমাদের বহুপাক্ষিক সম্পর্কের এক নতুন অধ্যায় লেখা হবে বলে আমি আশাবাদী।
AC/CB/NS
(
স্বরাষ্ট্র মন্ত্রক
রাজ্য হিসেবে সিকিম প্রমান করেছে ছোট হলেও সে সুন্দর : রাজ্যপাল, পশ্চিমবঙ্গ
কলকাতাঃ ১৬ মে, ২০২৩
রাজ্য হিসেবে সিকিম আয়তনে ছোট হলেও আজ তার প্রতিষ্ঠা দিবসে পশ্চিমবঙ্গের রাজ্যপাল ডঃ সি ভি আনন্দ বোস এই রাজ্যের ভূয়সী প্রশংসা করলেন। রাজভবনে আয়োজিত ছোট্ট এক অনুষ্ঠানে সিকিমের সর্বাঙ্গীন বর্ণনা করতে গিয়ে ডঃ বোস উইলিয়াম শেক্সপীয়ারের লেখাকে উদ্ধৃত করেন। তিনি বলেন, শেক্সপিয়ার বলেছিলেন ‘ছোট যা কিছু সুন্দর’ সিকিম তা প্রমান করে দেখিয়েছে। এই অনুষ্ঠানের সম্মানে রাজ্যপাল তাঁর লেখা একটি কবিতাও পড়ে শোনান।
কবিতার ভাষায় রাজ্যপাল ছোট এই রাজ্যের প্রশংসা করে একে পৃথিবীর বুকে স্বর্গের সঙ্গে তুলনা করেন এবং বলেন, দেবতা এখানে সর্বত্র বিরাজ করছেন। কবিতাটিকে তিনি সিকিমের জনসাধারণের উদ্দেশ্যে উৎসর্গ করেন।
তাঁর ভাষণে ডঃ বোস বলেন, সারা দেশে এটি যখন একমাত্র জৈব রাজ্যের আখ্যা পায় তখন সিকিম প্রমান করে ছোট হলেও ছোট হলেও এর শক্তি এবং সক্ষমতাকে। তিনি বলেন, প্রকৃতি ভবিষ্যতের স্বার্থে এবং শেক্সপীয়ারের কথায় “প্রকৃতির অনন্ত গোপনীয়তায়/সামান্যই আমার বোধগম্য।” একান্ত প্রকৃতিপ্রেমী হিসেবে রাজ্যপাল সিকিমের বর্ণনা করতে গিয়ে বলেন, মাদার টেরিজা একবার বলেছিলেন, সকলেই গভীর ভালোবাসায় ছোট জিনিস নিয়েও কাজ করতে পারেন এবং সিকিম সত্যিই তা প্রমান করে দেখিয়েছে। রাজ্যপালের কথায় জৈব চাষের ক্ষেত্রে সিকিম আদর্শ এবং অনন্ত সম্ভাবনা মন্ডিত, অথবা প্রযুক্তি সংক্রান্ত লক্ষ্য রূপায়ণেও ক্ষেত্রেও তা প্রমাণিত হয়েছে। রাজ্যপাল পরিবেশ সংরক্ষণে সুস্থায়ী উন্নয়নের লক্ষ্যের কথা বলেন, এবং এই লক্ষ্যে সিকিম যে নিবেদিত তা জানিয়ে বলেন, বৃহৎ কিছু অর্জনের স্বার্থে অত্যন্ত দৃঢ়তার সঙ্গে এই রাজ্য নিরন্তর কাজ করে চলেছে।
PG/AB/NS
(Visitor Counter : 21
যুবওক্রীড়াবিষয়কমন্ত্রক
ভারতের দৌড়বিদ এবং ইন্ডিয়ান অয়েলের কর্মী “ধিং এক্সপ্রেস- হিমা দাস” উচ্চমাধ্যমিক পরীক্ষায় প্রথম বিভাগে উত্তীর্ণ হয়েছেন
কলকাতা, ২৮ মে, ২০১৯
জাতীয় আইকন, অর্জুন পুরস্কার বিজয়ী, ইন্ডিয়ান ওয়েলের অসমের কর্মী হিমা দাস এবছর উচ্চমাধ্যমিক পরীক্ষায় প্রথম বিভাগে উত্তীর্ণ হয়েছেন। ব্যস্ত সময়সূচীর মধ্যে এই সাফল্যে এক অনন্য নজির সৃষ্টি করেছেন তিনি। গুয়াহাটি বিশ্ববিদ্যালয় অনুমোদিত ধিং কলেজ থেকে উচ্চমাধ্যমিক পরীক্ষায় ৫০০’র মধ্যে ৩৪৯ নম্বর পেয়েছেন হিমা। কলা বিভাগের ছাত্রী হিমার বিষয় ছিল ইংরাজী, অসমীয়া, রাষ্ট্রবিজ্ঞান, ভূগোল। তাঁর কলেজ থেকে যে ১১ জন প্রথম বিভাগে উত্তীর্ণ হয়েছে তার মধ্যে অন্যতম হিমা। কঠোর অনুশীলনের মধ্যেও হিমা পড়া চালিয়ে গেছেন। এখন প্রশিক্ষণের জন্য হিমা রয়েছেন পোল্যান্ডে।
২০১৮’য় এশিয়ান গেমসে রৌপ্য পদক জয়ী হিমা অসমের নগাঁও জেলায় ধিং গ্রামের বাসিন্দা। তাই এই সফল স্প্রিন্টার ‘ধিং এক্সপ্রেস’ নামেও পরিচিত।
ইন্ডিয়ান অয়েলের এক্সিকিউটিভ ডিরেক্টর শ্রী অমিত কুমার বসু বলেছেন, ব্যস্ত সময়সূচী ও কঠোর অনুশীলনের মধ্যেও শিক্ষাক্ষেত্রে হিমা যে সাফল্য পেয়েছন তা যথেষ্ট প্রশংসনীয়। তিনি আরও বলেন, ইন্ডিয়ান অয়েলের কর্মচারী হিসেবে হিমার এই সফলতা সকলের কাছে গর্বের এবং অনুপ্রেরণার।
SSS/BD/NS
(Visitor Counter : 89
প্রধানমন্ত্রীরদপ্তর
শ্রী শিব কুমার পারীকের প্রয়াণে প্রধানমন্ত্রীর শোক প্রকাশ
নতুনদিল্লি, ৬ই মার্চ, ২০২২
প্রধানমন্ত্রী শ্রী নরেন্দ্র মোদী , প্রাক্তন প্রধানমন্ত্রী স্বর্গীয় অটল বিহারী বাজপেয়ীর দীর্ঘদিনের সঙ্গী শ্রী শিব কুমার পারীকের প্রয়াণে গভীর শোক প্রকাশ করেছেন।
এক ট্যুইটবার্তায় প্রধানমন্ত্রী বলেছেন,
“শ্রী শিব কুমার পারীকজির প্রয়াণে আমি মর্মাহত। তিনি আমাদের দলের আদর্শ কঠোরভাবে মেনে চলতেন। তিনি নিজেকে সেবা ও দেশগড়ার কাজে উৎসর্গ করেছিলেন এবং অটলজীর সঙ্গে কাজ করেছেন। বছর কয়েক আগেও তাঁর সঙ্গে আমার কথা হয়েছিল, যা আমার কাছে স্মরণীয় হয়ে থাকবে। তাঁর পরিবার পরিজনকে সমবেদনা জানাই। ওঁ শান্তি।“
CG/CB/
(
কেন্দ্রীয়মন্ত্রিসভা
কেন্দ্রীয় মন্ত্রিসভা লেহ্-তে ন্যাশনাল ইন্সটিটিউট অফ সোয়া-রিগপা স্থাপনের প্রস্তাব অনুমোদন করল
নয়াদিল্লি, ২০ নভেম্বর, ২০১৯
কেন্দ্রীয় আয়ুষ মন্ত্রকের অধীন একটি স্বশাসিত প্রতিষ্ঠান হিসাবে লাদাখের লেহ্-তে ন্যাশনাল ইন্সটিটিউট অফ সোয়া-রিগপা বা এনআইএসআর স্থাপনের প্রস্তাবটি প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে মঞ্জুর হয়েছে। বৈঠকে আরও সিদ্ধান্ত হয়েছে যে, এই প্রতিষ্ঠান নির্মাণ কাজের সময় থেকে সমস্ত রূপায়ণ প্রক্রিয়া দেখভালের জন্য কেন্দ্রীয় বেতন প্রদানক্রম ১৪ অনুযায়ী একটি নির্দেশক পদ তৈরিতেও অনুমতি মিলেছে।
লাদাখের স্থানীয় সংস্কৃতির আরও প্রসারে এবং সদ্য গঠিত লাদাখ কেন্দ্রশাসিত অঞ্চলের সার্বিক উন্নয়নের বিষয়টিকে বিবেচনায় রেখে কেন্দ্রীয় সরকার লাদাখ অঞ্চলের স্থানীয় সোয়া-রিগপা চিকিৎসা পদ্ধতির গুণগত মানোন্নয়নে এই প্রতিষ্ঠান স্থাপনের সিদ্ধান্ত নিয়েছে। প্রতিষ্ঠান নির্মাণে খরচ ধরা হয়েছে ৪৭ কোটি ২৫ লক্ষ টাকা।
ভারতে হিমালয় সংলগ্ন অঞ্চলে চিরাচরিত সোয়া-রিগপা চিকিৎসা পদ্ধতি অত্যন্ত জনপ্রিয়। এমনকি, এই ধরনের চিকিৎসা পদ্ধতি সিকিম, অরুণাচল প্রদেশ, হিমাচল প্রদেশ এবং পশ্চিমবঙ্গের দার্জিলিং – এ দীর্ঘদিন চলে আসছে। বর্তমানে এই চিকিৎসা পদ্ধতি সারা দেশে ছড়িয়ে পড়েছে। লেহ্-তে এও ধরনের প্রতিষ্ঠান স্থাপনে মন্ত্রিসভার আজকের সিদ্ধান্তের ফলে লাদাখে, বিশেষ করে ভারতীয় উপমহাদেশে চিরাচরিত সোয়া-রিগপা চিকিৎসা পদ্ধতির পুনরুজ্জীবন ঘটবে। এছাড়াও, এই প্রতিষ্ঠানটি ভারতের পাশাপাশি, অন্যান্য দেশের ছাত্রছাত্রীদের চিরাচরিত সোয়া-রিগপা চিকিৎসা পদ্ধতি নিয়ে পঠন-পাঠন ও গবেষণার সুযোগ করে দেবে।
SSS/BD/SB
(Visitor Counter : 81
প্রধানমন্ত্রীরদপ্তর
বিমানবাহিনীর প্রতিষ্ঠা দিবসে বিমানবাহিনীর কর্মী ও তাদের পরিবারকে প্রধানমন্ত্রীর অভিবাদন
নয়াদিল্লি, ০৮ অক্টোবর, ২০১৮
প্রধানমন্ত্রী শ্রী নরেন্দ্র মোদী বিমানবাহিনীর প্রতিষ্ঠা দিবসে বিমানবাহিনীর কর্মী ও তাদের পরিবারকে অভিবাদন জানিয়েছেন।
এক বার্তায় প্রধানমন্ত্রী বলেছেন, “বিমানবাহিনীর প্রতিষ্ঠা দিবসে কৃতজ্ঞ জাতি বায়ুসেনা কর্মীদের সাহসিকতা ও তাদের পরিবারগুলিকে অভিবাদন জানায়। এরা আমাদের আকাশসীমাকে সুরক্ষিত রেখেছেন এবং বিপর্যয়ের সময় মানবজাতির সেবায় অগ্রভাগে থেকেছেন। ভারতীয় বিমানবাহিনীর জন্য গর্বিত।”
CG/BD/NS/…
(Visitor Counter : 60
উপ-রাষ্ট্রপতিরসচিবালয়
ভারতীয় রাষ্ট্র ব্যবস্থায় রাজ্যসভার ভূমিকা নিয়ে আলাপ-আলোচনা
নয়াদিল্লি, ১৮ নভেম্বর, ২০১৯
রাজ্যসভায় ঐতিহাসিক ২৫০তম অধিবেশনের প্রথম দিন, আজ ‘ভারতীয় রাষ্ট্র ব্যবস্থায় রাজ্যসভার ভূমিকা ও তার ভবিষ্যৎ’ শীর্ষক একটি আলোচনার আয়োজন করা হয়। এই আলোচনায় অংশ নিয়ে চেয়ারম্যান শ্রী এম ভেঙ্কাইয়া নাইডু বলেন, বিগত ২৭ বছরের ইতিহাসে দেশের আর্থ-সামাজিক পরিবর্তনে উচ্চকক্ষ গুরুত্বপূর্ণ ভূমিকা রেখেছে। তবে, সবকিছু ঠিকঠাক চলছে তা নয়।
দারিদ্র্য, নিরক্ষরতা, দুর্বল স্বাস্থ্য পরিষেবা, শিল্পায়ন ও আর্থিক উন্নয়নের নিম্নগতি, সামাজিক রক্ষণশীলতা, পরিকাঠামোর অভাব ও বেকারত্বের মতো বিভিন্ন নেতিবাচক সমস্যাগুলি থেকে মুক্তির লক্ষ্যে রাজ্যসভার ভূমিকার প্রসঙ্গ উল্লেখ করে শ্রী নাইডু বলেন, দেশের আর্থিক বিকাশে উচ্চকক্ষ এখন চালিকাশক্তির ভূমিকা নিয়েছে। মানুষের জীবনযাত্রার মানোন্নয়নে আন্তর্জাতিক জটিল পরিস্থিতিতে রাজ্যসভা গুরুত্বপূর্ণ ভূমিকা পালন করছে।
এই পথ চলায় উচ্চকক্ষ যে সমস্ত সুযোগ হারিয়েছে সেগুলি নিয়ে আত্মবিশ্লেষণের সময় এসেছে বলে উপ-রাষ্ট্রপতি অভিমত ব্যক্ত করেন। ২৫০তম অধিবেশনে তিনি বলেন, তা না হলে আমরা আমাদের প্রাসঙ্গিকতা হারাব। সংসদের ভেতরে এবং বাইরে আমাদের কথায় ও কাজে এই পবিত্র প্রতিষ্ঠানের মানোন্নয়ন আদৌ করা যাচ্ছে কিনা তা নিয়ে তিনি সদস্যদের আত্মবিশ্লেষণের ওপর গুরুত্ব দেন।
উচ্চকক্ষের কাজকর্মে গতির সঞ্চার করতে চেয়ারম্যান সদস্যদের উদ্দেশ্যে ১০টি পরামর্শ দেন। এগুলি হল :
1. বিভিন্ন গুরুত্বপূর্ণ বিষয় নিয়ে আলোচনার জন্য প্রাপ্ত সময় বিবেচনা করে বর্তমানে প্রতি বছর যে ৬০-৭০ দিন অধিবেশন চলে তার পর্যাপ্ততা যথাযথ কিনা;
2. সংসদের কার্যধারার নিয়ম-নীতির প্রাচুর্য্য বিবেচনা করে তার কোন পরিবর্তন আনা প্রয়োজন আছে কিনা;
3. আইনগত বিভিন্ন প্রস্তাব ও গুরুত্বপূর্ণ বিভিন্ন বিষয় উপস্থাপনা করার জন্য বর্তমানে যে সুযোগ-সুবিধাগুলি রয়েছে সেগুলি পর্যাপ্ত কিনা;
4. বর্তমান কার্যধারার পর্যাপ্ততা ও কার্যকারিতা বিচার-বিবেচনা করা;
5. সদস্যদের বিতর্কে অংশ নেওয়ার ক্ষেত্রে বিভিন্ন নীতির পর্যালোচনা করা;
6. সদনে বিতর্কগুলিকে আরও সমৃদ্ধ করে তোলার লক্ষ্যে সদস্যদের ক্ষমতা ও প্রেক্ষাপট নিশ্চিত করা;
7. সদনের কাজকর্ম যথাযথ হওয়া নিশ্চিত করতে সদস্যদের নিয়মানুবর্তিতা মেনে চলার ওপর গুরুত্ব আরোপ করা;
8. সদনের বিতর্কগুলিতে অংশগ্রহণের ক্ষেত্রে সদস্যদের প্রয়োজনীয় পরিকাঠামো নিশ্চিত করা;
9. অধিবেশন চলাকালীন সদস্যদের পর্যাপ্ত উপস্থিতি নিশ্চিত করা এবং বিভিন্ন স্ট্যান্ডিং কমিটি ও সদনের অন্যান্য কমিটিগুলির বৈঠকে পর্যাপ্ত উপস্থিতি বজায় রাখা; এবং
10. সদস্যদের দক্ষতা বৃদ্ধিতে এবং সদনের কাজকর্ম আরও সক্রিয়ভাবে করতে প্রয়োজনীয় প্রযুক্তি গ্রহণ করা।
অনাস্থা প্রস্তাব অর্থ বিল ব্যতীত অন্যান্য সবক্ষেত্রে উচ্চকক্ষ এবং নিম্নকক্ষের ভূমিকা প্রায় একই। শ্রী নাইডু বলেন, আইনসভায় বিভিন্ন আলোচনার ক্ষেত্রে রাজ্যসভার নির্দিষ্ট ভূমিকা রয়েছে যার ফলে, সদস্যরা সদনের কার্যধারাকে তাঁদের আলোচনা ও বিতর্কের মাধ্যমে সমৃদ্ধ করছেন। রাজ্যসভায় যাঁদেরকে মনোনীত করা হবে, তাঁদের মানের দিকটি বিবেচনা করার জন্য উপ-রাষ্ট্রপতি আহ্বান জানান। তিনি বলেন, ১৯৫২-র ১৩ মে থেকে ২৪৯তম অধিবেশন পর্যন্ত ৩,৮১৭টি বিল পাস করা হয়েছে। শ্রী নাইডু রাজ্যসভার এ পর্যন্ত ২,২৮২ জন সদস্য ছাড়াও প্রিসাইডিং অফিসার, প্যানেল চেয়ারপার্সন, মন্ত্রী, সদনের নেতৃবৃন্দ, বিরোধী দল-সহ সংশ্লিষ্ট সকলকে ৬৭ বছরের চলার পথে সঙ্গী হওয়ায় অভিনন্দিত করেছেন।
SSS/CB/DM
(Visitor Counter : 92
কর্মী, জন-অভিযোগএবংপেনশনমন্ত্রক
লোকপালের চেয়ারপার্সন সদস্যদের শপথবাক্য পাঠ করালেন
নয়াদিল্লি, ২৭ মার্চ, ২০১৯
লোকপালের চেয়ারপার্সন বিচারপতি শ্রী পিনাকী চন্দ্র ঘোষ আজ নতুন দিল্লিতে এক অনুষ্ঠানে সংস্থার অন্যান্য সদস্যদের শপথবাক্য পাঠ করান। এর মধ্যে রয়েছেন -
বিচারপতি শ্রী দিলীপ বাবাসাহেব ভোঁসলে
বিচারপতি শ্রী প্রদীপ কুমার মহান্তি
বিচারপতি শ্রীমতী অভিলাষা কুমারী
বিচারপতি শ্রী অজয় কুমার ত্রিপাঠী
শ্রী দীনেশ কুমার জৈন
শ্রীমতী অর্চনা রামাসুন্দরম
শ্রী মহেন্দর সিং
ডঃ ইন্দ্রজিৎ প্রসাদ গৌতম
শপথ গ্রহণ অনুষ্ঠানে কর্মীবর্গ প্রশিক্ষণ দপ্তরের সচিব ডঃ সি চন্দ্রমৌলি, কেন্দ্রীয় ভিজিল্যান্স কমিশনার শ্রী কে ভি চৌধুরী, গোয়েন্দা সংস্থার ইন্টেলিজেন্স ব্যুরো’র নির্দেশক শ্রী রাজীব জৈন সহ বহু বিশিষ্ট ব্যক্তি উপস্থিত ছিলেন।
CG/BD/SB
(Visitor Counter : 75
নির্বাচনকমিশন
গুজরাট ও হিমাচল প্রদেশ বিধানসভা নির্বাচনী প্রচারাভিযানের সময় নগদ সহ রেকর্ড পরিমাণ সামগ্রী বাজেয়াপ্ত
নয়াদিল্লি, ১১ নভেম্বর, ২০২২
গুজরাট ও হিমাচল প্রদেশের নির্বাচনী নির্ঘন্ট ঘোষিত হওয়ার পর ভারতের নির্বাচন কমিশন প্রলোভনমুক্ত ভোট প্রক্রিয়া সম্পন্ন করতে বিশেষ গুরুত্ব দিয়েছে। মুখ্য নির্বাচন কমিশনার শ্রী রাজীব কুমার ঐ দুই রাজ্যের আইন-শৃঙ্খলা বলবৎকারী সংস্থাগুলিকে এক্ষেত্রে বিশেষ সক্রিয় হওয়ার নির্দেশ দিয়েছেন। ঐ দুই রাজ্যে আদর্শ নির্বাচন আচরণ বিধি জারি হওয়ার পর সংশ্লিষ্ট সংস্থাগুলি নজরদারি আরও কঠোর করেছে। ইতোমধ্যে ব্যয় সংক্রান্ত পর্যবেক্ষকরা স্পর্শকাতর বিধানসভা কেন্দ্রগুলিতে বিশেষভাবে নজরদারি চালাচ্ছেন।
নির্বাচন ঘোষিত হওয়ার পর মাত্র কয়েক দিনেই গুজরাটে ভোটারদের প্রভাবিত করার জন্য ৭১ কোটি ৮৮ লক্ষ টাকার নগদ ও অন্যান্য সামগ্রী বাজেয়াপ্ত করা হয়েছে। ২০১৭ সালে বিধানসভা নির্বাচনে মোট ২৭ কোটি ২১ লক্ষ টাকার নগদ অর্থ ও অন্যান্য সামগ্রী বাজেয়াপ্ত করা হয়।
হিমাচল প্রদেশে বিধানসভা নির্বাচনের প্রচারাভিযান শেষ হয়েছে। ঐ রাজ্যে এখনও পর্যন্ত ৫০ কোটি ২৮ লক্ষ নগদ অর্থ ও অন্যান্য সামগ্রী বাজেয়াপ্ত করা হয়। গত বিধানসভা নির্বাচনে বাজেয়াপ্ত নগদ অর্থ ও অন্যান্য সামগ্রীর পরিমাণ ছিল ৯ কোটি ৩ লক্ষ টাকা। গতবারের তুলনায় এবার পাঁচ গুণেরও বেশি নগদ অর্থ ও অন্যান্য সামগ্রী বাজেয়াপ্ত হয়েছে।
গুজরাট বিধানসভার নির্বাচনী নির্ঘন্ট ঘোষিত হওয়ার কয়েকদিনের মধ্যেই ১ লক্ষ ১০ হাজার লিটার মদ বাজেয়াপ্ত করা হয়, যার বাজার মূল্য ৩ কোটি ৮৬ লক্ষ টাকা। ডিরেক্টরেট অফ রেভিনিউ ইন্টেলিজেন্স মুন্দ্রা বন্দরে ৬৪ কোটি টাকারও বেশি খেলনা ও অন্যান্য সামগ্রী আটক করেছে। এই ঘটনায় ২ জনকে গ্রেপ্তার করা হয়েছে। নির্বাচন কমিশন ২৭টি বিধানসভা কেন্দ্রকে স্পর্শকাতর বলে চিহ্নিত করেছে এবং এই কেন্দ্রগুলির উপর বিশেষ নজরদারি রাখা হচ্ছে। গুজরাটে ৬৯ জন ব্যয় সংক্রান্ত পর্যবেক্ষককে কমিশন নিয়োগ করেছে।
নির্বাচনী প্রস্তুতি খতিয়ে দেখার সময় মুখ্য নির্বাচন কমিশনার শ্রী রাজীব কুমার এবং নির্বাচন কমিশনার শ্রী অনুপ চন্দ্র পান্ডে হিমাচল প্রদেশে অবৈধ খনিজ সম্পদ ব্যবসা, মদ এবং নগদ অর্থ লেনদেনের উপর বিশেষ নজরদারি চালানোর নির্দেশ দিয়েছেন। হিমাচল প্রদেশ ও পার্শ্ববর্তী রাজ্যগুলিতে আয়কর দপ্তরের তদন্তকারী শাখা ২৭টি জায়গায় তল্লাশি অভিযান চালিয়েছে। পুলিশ, আবগারি দপ্তর সহ অন্যান্য আইন-শৃঙ্খলা রক্ষাকারী সংস্থাগুলি উপঢৌকন সামগ্রী, মদ ও অন্যান্য মাদক দ্রব্য বিপুল পরিমাণে বাজেয়াপ্ত করেছে। হিমাচল প্রদেশে ২৩ জন ব্যয় সংক্রান্ত পর্যবেক্ষক রয়েছেন।
সম্প্রতি বিহার, ওডিশা, মহারাষ্ট্র, তেলেঙ্গানা, হরিয়ানা ও উত্তর প্রদেশে যে ৭টি বিধানসভা কেন্দ্রে উপ-নির্বাচন হয়েছে, সেখানে মোট ৯ কোটি ৩৫ লক্ষ টাকার সামগ্রী বাজেয়াপ্ত করা হয়েছে। এর মধ্যে তেলেঙ্গনার মুনুগোড়ে বিধানসভা কেন্দ্রের উপ-নির্বাচনে হাজার হাজার লিটার মদ, ১ কোটি ৭৮ লক্ষ টাকার মূল্যবান ধাতু সহ বিভিন্ন মূল্যবান সামগ্রী বাজেয়াপ্ত হয়েছে। এর মোট বাজার মূল্য ৬ কোটি ৬০ লক্ষ টাকা।
নির্বাচন কমিশন ৭ নভেম্বর হিমাচল প্রদেশ ও পার্শ্ববর্তী রাজ্যগুলির মুখ্য সচিব, প্রধান সচিব , পুলিশের মহানির্দেশক, আয়কর দপ্তরের মহানির্দেশক, আবগারি বিভাগের কমিশনার এবং রাজ্যের মুখ্য নির্বাচনী আধিকারিকের সঙ্গে ভিডিও কনফারেন্সের মাধ্যমে পরিস্থিতি পর্যালোচনা করেছেন। অবাধ ও সুষ্ঠু নির্বাচন আয়োজনে ভোটারদের যাতে কোনোভাবে প্রভাবিত না করা হয়, সে বিষয়ে বিশেষ গুরুত্ব দেওয়া হয়েছে। নির্বাচনী প্রক্রিয়া সম্পন্ন না হওয়া পর্যন্ত এই নজরদারি চলবে।
PG/CB/SB
(Visitor Counter : 166
প্রধানমন্ত্রীরদপ্তর
প্রধানমন্ত্রী পয়লা জানুয়ারি পিএম-কিষাণ প্রকল্পের দশম কিস্তির টাকা প্রদানের সূচনা করবেন
নতুন দিল্লি, ২৯ ডিসেম্বর, ২০২১
তৃণমূল পর্যায়ে কৃষকদের ক্ষমতায়নের প্রতিশ্রুতি অব্যাহত রাখতে এবং এই সংকল্পের সঙ্গে সামঞ্জস্য রেখে প্রধানমন্ত্রী শ্রী নরেন্দ্র মোদী পয়লা জানুয়ারি দুপুর ১২:৩০ মিনিটে ভিডিও কনফারেন্সের মাধ্যমে ‘প্রধানমন্ত্রী কিষাণ সম্মান নিধি’  প্রকল্পের আওতায় আর্থিক সুবিধার দশম কিস্তির টাকা প্রদানের সূচনা করবেন। এই দফায় ১০ কোটিরও বেশি সুবিধাভোগী কৃষক পরিবারকে ২০ হাজার কোটি টাকা দেওয়া হবে।
পিএম-কিষাণ প্রকল্পের আওতায় যোগ্য সুবিধাভোগী কৃষক পরিবারকে প্রতি বছর ৬ হাজার টাকা আর্থিক সুবিধা দেওয়া হয়। প্রত্যেকে ২ হাজার টাকা করে তিনটি সমান চারমাসিক কিস্তিতে এই টাকা পেয়ে থাকেন। সুবিধাভোগীদের ব্যাঙ্ক অ্যাকাউন্টে সরাসরি এই টাকা পাঠানো হয়। এখনও পর্যন্ত এই প্রকল্পের আওতায় সুবিধাভোগী কৃষক পরিবারগুলিকে ১.৬ লক্ষ কোটি টাকা দেওয়া হয়েছে।
অনুষ্ঠানে প্রধানমন্ত্রী প্রায় ৩৫১টি কৃষক উৎপাদক সংস্থাগুলির জন্য ১৪ কোটি টাকারও বেশি ইক্যুইটি অনুদানের সূচনা করবেন। এতে ১.২৪ লক্ষেরও বেশি কৃষক উপকৃত হবেন। প্রধানমন্ত্রী অনুষ্ঠান চলাকালীন কৃষক উৎপাদক সংস্থাগুলির প্রতিনিধিদের সঙ্গেও আলাপচারিতায় অংশ নেবেন এবং জাতির উদ্দেশ্যে ভাষণ দেবেন।
অনুষ্ঠানে কেন্দ্রীয় কৃষি মন্ত্রী উপস্থিত থাকবেন।
CG/SS/SKD/
(
স্বাস্থ্যওপরিবারকল্যাণমন্ত্রক
সার্বজনীন স্বাস্থ্য পরিচর্যার জন্য স্বাস্থ্য মন্ত্রকের দৃঢ় অঙ্গীকার দেশে ১৭ হাজারেরও বেশি আয়ুষ্মান ভারত – স্বাস্থ্য ও রোগী কল্যাণ কেন্দ্র চালু রয়েছে
নয়াদিল্লি, ০৪ এপ্রিল, ২০১৯
বিশ্ব স্বাস্থ্য দিবস উদযাপন উপলক্ষে কেন্দ্রীয় স্বাস্থ্য ও পরিবার কল্যাণ মন্ত্রক আজ বিশ্ব স্বাস্থ্য সংস্থা  – এর সংস্থার সঙ্গে একযোগে সার্বজনীন স্বাস্থ্য পরিচর্যার জন্য দৃঢ় অঙ্গীকার পুনরায় ব্যক্ত করেছে। এবারের বিশ্ব স্বাস্থ্য দিবসের মূল ভাবনা হ’ল – প্রত্যেকে, সর্বত্র। এই উপলক্ষে কেন্দ্রীয় স্বাস্থ্য সচিব শ্রীমতী প্রীতি সুদন জোর দিয়ে বলেন, প্রত্যেক ব্যক্তি এবং সম্প্রদায়ের কাছে প্রয়োজন-ভিত্তিতে যখন যেখানে আবশ্যক, সেখানেই গুণগত মানের স্বাস্থ্য পরিচর্যা পৌঁছে দেওয়ার অঙ্গীকার এই দিবস উদযাপনের মধ্য দিয়ে প্রতিফলিত হয়। তিনি প্রত্যেক মানুষের কাছে সর্বজনীন স্বাস্থ্য পরিষেবা পৌঁছে দেবার লক্ষ্যে একযোগে কাজ করার জন্য সমবেত শপথবাক্য পাঠ করেন।
শ্রীমতী সুদন আরও জানান যে, গ্রাম ও শহরাঞ্চলে বসবাসকারী মানুষের কাছে প্রাথমিক স্বাস্থ্য পরিচর্যা পৌঁছে দিতে স্বাস্থ্য ও রোগী কল্যাণ কেন্দ্রগুলির পাশাপাশি, প্রায় দেড় লক্ষ স্বাস্থ্য পরিষেবা প্রতিষ্ঠানের আরও মানোন্নয়নে সরকার অঙ্গীকারবদ্ধ। বর্তমানে দেশে ১৭ হাজারেরও বেশি স্বাস্থ্য ও রোগী কল্যাণ কেন্দ্র চালু রয়েছে এবং এই কেন্দ্রগুলি থেকে অসংক্রামক অসুখ-বিসুখ সহ বিভিন্ন ধরণের রোগের চিকিৎসা পরিষেবা প্রদান করা হচ্ছে।
অনুষ্ঠানে ভারতে বিশ্ব স্বাস্থ্য সংস্থার প্রতিনিধি ডঃ হেঙ্ক বেকড্যাম সহ স্বাস্থ্য ও পরিবার কল্যাণ মন্ত্রকের উচ্চপদস্থ আধিকারিকরাও উপস্থিত ছিলেন। উল্লেখ করা যেতে পারে, প্রতি বছর ৭ই এপ্রিল বিশ্ব স্বাস্থ্য দিবস উদযাপন করা হয়।
CG/BD/SB
(Visitor Counter : 101
যুবওক্রীড়াবিষয়কমন্ত্রক
খেলো ইন্ডিয়া বিশ্ববিদ্যালয় গেমসে গুরু নানক দেব বিশ্ববিদ্যালয়ের অ্যাথলিট জেটলি সিং স্বর্ণপদক জয় করেছেন
নতুন দিল্লি, ৩০ এপ্রিল, ২০২২
খেলো ইন্ডিয়া বিশ্ববিদ্যালয় গেমসে আগামীকাল থেকে অ্যাথলেটিক্স বিভাগের প্রতিযোগিতা শুরু হচ্ছে। তবে, এই প্রতিযোগিতা আজও ছিল অত্যন্ত চিত্তাকর্ষক। দিনের শেষে ৪২টি বিশ্ববিদ্যালয় স্বর্ণ পদক পেয়েছে। অন্যদিকে, ৯২টি বিশ্ববিদ্যালয় পদক তালিকায় জায়গা করে নিয়েছে। আজ ১৩টি পদকের জন্য প্রতিযোগিতা হয়েছে। এরমধ্যে সব থেকে গুরুত্বপূর্ণ ছিল ফেন্সিং।
গুরু নানক দেব বিশ্ববিদ্যালয়ের জেটলি সিং তার স্বতীর্থ সুভমকে পরাজিত করে ফেন্সিং প্রতিযোগিতার ফাইনালে স্বর্ণপদক জয়লাভ করেছেন। টপস কর্মসূচির এই অ্যাথলিট গুরু নানক দেব বিশ্ববিদ্যালয়ের জন্য স্বর্ণ পদক জয়লাভ করেছেন। এই বিশ্ববিদ্যালয়ের আরও তিন জন অ্যাথলিট প্রতিযোগিতায় পদক পেয়েছেন।
আজকের প্রতিযোগিতায় সব থেকে অপ্রত্যাশিত ঘটনা ঘটে বেঙ্গালুরুর সাই কেন্দ্রে। এখানে স্যুটিং প্রতিযোগিতায় পাঞ্জাবের লাভলি প্রফেশনাল বিশ্ববিদ্যালয়ের সরতাজ সিং তিওয়ানা অলিম্পিয়ান ঐশ্বর্য প্রতাপ সিং তোমরকে পরাজিত করে স্বর্ণ পদক পেয়েছেন। তিনি পুরুষদের ৫০ মিটার থ্রি পজিশন স্যুটিং-এর ফাইনাল ম্যাচে অলিম্পিয়ান ঐশ্বর্য প্রতাপ সিং-কে পরাজিত করেন। সরতাজ সিং গুরু নানক দেব বিশ্ববিদ্যালয়ের প্রতিনিধিত্ব করছেন।
এদিকে, তীরন্দাজিতে পুরুষদের রিকার্ভ বিভাগের প্রথম নক-আউট রাউন্ডে লাভলি প্রফেশনাল বিশ্ববিদ্যালয়ের আদিত্য চৌধুরী, চৌধুরীচরণ সিং বিশ্ববিদ্যালয়ের নিশান্তকে পরাজিত করেছেন। অন্যদিকে, অ্যাডামস বিশ্ববিদ্যালয়ের রুমা বিশ্বাস মহিলাদের রিকার্ভ বিভাগে পরবর্তী রাউন্ডে পৌঁছেছেন। এছাড়াও কান্তিরভা স্টেডিয়ামে ট্র্যাক অ্যান্ড ফিল্ড বিভাগের ওয়ার্মআপ শুরু হয়েছে। এই ওয়ার্মআপে এশিয়ান গেমসে রৌপ্য পদক জয়ী দূতি চাঁদ ছাড়াও প্রিয়া মোহন এবং লং-জাম্পার অ্যান্সি সোজান নিজ নিজ বিভাগে প্রতিযোগিতায় নামেন। দূতি চাঁদ মহিলাদের ১০০ মিটার দৌড়ে আজ চূড়ান্ত প্রতিযোগিতায় নামছেন।
CG/BD/AS/
(Visitor Counter : 86
প্রধানমন্ত্রীরদপ্তর
নাগরিক জীবন তথা ক্ষমতায়ন প্রচেষ্টায় ইতিবাচক পরিবর্তন এনেছে প্রযুক্তি : প্রধানমন্ত্রী
নয়াদিল্লি, ৬ মার্চ,২০২৩
প্রযুক্তি ইতিবাচকভাবেই নাগরিক জীবনকে প্রভাবিত করার পাশাপাশি তাঁদের ক্ষমতায়নও ঘটিয়েছে।
রাজ্যসভার সাংসদ শ্রী নবম রেবিয়ার এক ট্যুইট বার্তার প্রত্যুত্তরে একথা বলেছেন প্রধানমন্ত্রী শ্রী নরেন্দ্র মোদী।
শ্রী রেবিয়া তাঁর ট্যুইট বার্তায় বলেছিলেন যে ডিজিটাল ইন্ডিয়া কর্মসূচি সূচনার প্রাক-পর্বে অরুণাচল প্রদেশের শেরগাঁও গ্রামে একটিমাত্র মোবাইল সার্ভিস প্রোভাইডার ছিল। কিন্তু বর্তমানে সেখানে এর সংখ্যা বৃদ্ধি পেয়ে ৩-এ দাঁড়িয়েছে।
শ্রী রেবিয়া তাঁর বার্তায় আরও বলেছেন যে চিকিৎসার জরুরি প্রয়োজনে গ্রামবাসীদের এক সময় সড়কপথে ইটানগরে পৌঁছে চিকিৎসকের পরামর্শ নিয়ে আবার দীর্ঘপথ অতিক্রম করে গ্রামে ফিরে আসতে হত। এই যাতায়াতে তাঁদের সময় লেগে যেত প্রায় তিনদিন। কিন্তু বর্তমানে ভিডিও কল-এর মাধ্যমে তাৎক্ষণিকভাবে চিকিৎসকদের পরামর্শ গ্রহণের বিষয়টি সম্ভব হয়ে উঠেছে। ৩০ মিনিটেরও কম সময়ে ঐ কাজ সেরে ফেলা সম্ভব বলে শ্রী রেবিয়া জানিয়েছেন।
ঐ ট্যুইট বার্তায় শ্রী রেবিয়া উল্লেখ করেছেন যে ‘ই-সঞ্জীবনী’ পোর্টালটি অরুণাচল প্রদেশের অধিবাসীদের জীবনে এক আশীর্বাদ হয়ে দাঁড়িয়েছে।
(PG/SKD/DM/
অর্থমন্ত্রক
এপ্রিল মাসে জিএসটি রাজস্ব সংগ্রহে নতুন রেকর্ড
জিএসটি রাজস্ব সংগ্রহের মোট পরিমাণ ১,৪১,৩৮৫ কোটি টাকা
নতুন দিল্লি, ১ মে, ২০২১
চলতি বছরের এপ্রিল মাসে জিএসটি বাবদ রাজস্ব সংগ্রহের পরিমাণ দাঁড়িয়েছে রেকর্ড ১ লক্ষ ৪১ হাজার ৩৮৪ কোটি টাকা। এরমধ্যে সিজিএসটি বাবদ ২৭,৮৩৭ কোটি টাকা, এসজিএসটি বাবদ ৩৫,৬২১ কোটি টাকা, আইজিএসটি বাবদ ৬৮,৪৮১ কোটি টাকা  এবং সেস বাবদ ৯,৪৪৫ কোটি টাকা  সংগৃহীত হয়েছে। কোভিড-১৯ মহামারীর দ্বিতীয় ঢেউয়ে দেশের বিভিন্ন এলাকা প্রভাবিত হওয়া সত্বেও ভারতে ব্যবসা-বাণিজ্যে লক্ষ্যণীয় সহনশীলতা পরিলক্ষিত হয়েছে। কেবল প্রয়োজনীয় রিটার্ন দাখিল ক্ষেত্রেই নয়, সেই সঙ্গে আলোচ্য মাসে জিএসটি বাবদ বকেয়া মেটানোর মাধ্যমেও ভারতীয় ব্যবসা-বাণিজ্যের বুনিয়াদি ভিত্তির সুদৃঢ়তার প্রমাণ মিলেছে।
উল্লেখ করা যেতে পারে, জিএসটি ব্যবস্থা চালু হওয়ার সময় থেকে এই প্রথম সদ্য সমাপ্ত এপ্রিল মাসে সর্বাধিক রাজস্ব সংগৃহীত হয়েছে। গত মার্চে জিএসটি বাবদ সংগৃহীত রাজস্বের পরিমাণ এপ্রিল মাসে ছাপিয়ে গেছে। জিএসটি রাজস্ব সংগ্রহের ক্ষেত্রে গত ৬ মাসে যে অগ্রগতির প্রবণতা পরিলক্ষিত হয়েছে তার ভিত্তিতে গত মার্চের তুলনায় সদ্য সমাপ্ত এপ্রিল মাসে জিএসটি রাজস্ব সংগ্রহের পরিমাণ ১৪ শতাংশ বেড়েছে। আলোচ্য মাসে অভ্যন্তরীণ লেনদেন থেকে রাজস্বের পরিমাণ গত মার্চের তুলনায় ২১ শতাংশ বেড়েছে।
জিএসটি বাবদ রাজস্ব সংগ্রহের পরিমাণ গত ৭ মাস নিরবচ্ছিন্ন ভাবে ১ লক্ষ কোটি টাকার সীমা অতিক্রম করেছে। এ থেকে জিএসটি সংগ্রহে লাগাতার বৃদ্ধির প্রবণতাই প্রতিফলিত হয়। আলোচ্য এই ৭ মাসে অর্থ ব্যবস্থার স্বাভাবিক গতি পুনরুদ্ধারের সুস্পষ্ট ইঙ্গিত মিলেছে। এর পাশাপাশি ত্রৈমাসিক এবং মাসিক মাশুল প্রদান কর্মসূচিগুলি সাফল্যের সঙ্গে রূপায়িত হওয়ায় ছোট করদাতারা বিশেষ ভাবে লাভবান হয়েছেন। এখন ছোট করদাতাদের প্রতি তিন মাসে একবার রিটার্ন দাখিল করতে হয়। করদাতাদের জিএসটি আর টু এ এবং থ্রি বি রিটার্ন দাখিল ফর্মের ক্ষেত্রে আরও সুবিধা দেওয়ায় সমগ্র রিটার্ন দাখিল ব্যবস্থা সরল হয়ে উঠেছে।
সরকার চলতি বছরের এপ্রিল মাসে প্রদেয় প্রাপ্য হিসেবে সিজিএসটি বাবদ ২৯,১৮৫ কোটি টাকা এবং এসজিএসটি বাবদ ২২,৭৫৬ কোটি টাকা মিটিয়ে দিয়েছে। প্রাপ্য বকেয়া মেটানোর পর সদ্য সমাপ্ত এপ্রিল মাসে কেন্দ্র ও রাজ্য সরকারগুলির সিজিএসটি বাবদ রাজস্বের পরিমাণ দাঁড়িয়েছে ৫৭,০২২ কোটি টাকা এবং এসজিএসটি বাবদ ৫৮,৩৭৭ কোটি টাকা।
SC/BD/AS/
(Visitor Counter : 191
প্রধানমন্ত্রীরদপ্তর
সুব্রহ্মনিয়া ভারতীকে তাঁর শততম পূণ্য তিথিতে শ্রদ্ধা জানালেন প্রধানমন্ত্রী
নতুন দিল্লি, ১১ সেপ্টেম্বর, ২০২১
শ্রী নরেন্দ্র মোদী শততম পূণ্য তিথিতে মহাকবি সুব্রহ্মনিয়া ভারতীকে শ্রদ্ধা জানিয়েছেন।
একগুচ্ছ ট্যুইটে প্রধানমন্ত্রী বলেছেন, "অসাধারণ ব্যক্তিত্ব সুব্রহ্মনিয়া ভারতীকে তাঁর শততম পূণ্য তিথিতে শ্রদ্ধা জানাই। তাঁর অগাধ পান্ডিত্য, দেশ গঠনে বিভিন্ন ক্ষেত্রে অবদান এবং সামাজিক ন্যায় তথা মহিলা ক্ষমতায়ণে মহান আদর্শগুলিকে স্মরণ করি।"
CG/BD/AS/
(